ইসির কর্মকর্তারা আরও জানান, জাতীয় পরিচয়পত্র না থাকায় ১৮ বছরের কম বয়সীরা নানান ধরনের সেবা পেতে ভোগান্তিতে পড়ছে। বিশেষ করে মোবাইল সিম নিবন্ধন, পাসপোর্ট, ব্যাংক অ্যাকাউন্ট খোলাসহ বিভিন্ন ক্ষেত্রে অসুবিধার সম্মুখীন হচ্ছে তারা। এসব দিক বিবেচনা করে ২০০৮ সালের পহেলা জানুয়ারি যাদের জন্ম তাদের নিবন্ধন তথ্য সংগ্রহের জন্য প্রস্তাব করা হয়েছিল। এ প্রস্তাবে আপত্তি জানান একজন নির্বাচন কমিশনার। তিনি সভায় বলেন, ‘১৮ বছরের কম বয়সীদের নিবন্ধন তথ্য সংগ্রহ করা হলে তা নিয়ে বিভিন্ন মহলে সমালোচনা হতে পারে। কেউ কেউ কমিশনকে সন্দেহ করতে পারেন। জাতীয় সংসদ নির্বাচনকে সামনে রেখে এমন পদক্ষেপ নেওয়া ঠিক হবে না।’